CELEX: C2004/168/16
Language: sk
Date: 2004-06-26 00:00:00
Title: Vec T-146/04: Žaloba podaná dňa 20. apríla 2004 Koldo Gorostiaga Atxalandabaso proti Európskemu parlamentu

26.6.2004   
            
            
               SK
            
            
               Úradný vestník Európskej únie
            
            
               C 168/9
            
         Žaloba podaná dňa 20. apríla 2004 Koldo Gorostiaga Atxalandabaso proti Európskemu parlamentu
   (Vec T-146/04)
   (2004/C 168/16)
   Jazyk konania: francúzsky
   Koldo Gorostiaga Atxalandabaso, bytom Saint Pierre d'Irube (Francúzsko), zastúpený Didier Rouget, advokátom, podal 20. apríla 2004 na Súd prvého stupňa Európskych spoločenstiev žalobu proti Európskemu parlamentu.
   Žalobca navrhuje, aby Súd prvého stupňa:
   
               —
            
            
               zrušil rozhodnutie Európskeho parlamentu z 24. februára 2004 o výkone zrážok z náhrad vyplácaných žalobcovi až do výšky zániku jeho údajného záväzku voči Parlamentu,
            
         
               —
            
            
               zaviazal Európsky parlament nahradiť trovy konania.
            
         Žalobné dôvody a hlavné argumenty:
   Napadnutým rozhodnutím Európsky parlament mal za to, že žalobca, poslanec je povinný zaplatiť peňažnú čiastku 118 360,18 Euro, kedže nepredložil doklady preukazujúce použitie rôznych parlamentných náhrad a z uvedeného dôvodu Parlament začal vykonávať zrážky z týchto náhrad.
   Žalobca napáda toto rozhodnutie tvrdiac, že Európsky parlament porušil Poriadok o výdavkoch a náhradách európskych poslancov najmä preto, že uvedené rozhodnutie bolo prijaté Generálnym sekratariátom Parlamentu a nie Parlamentným výborom tak, ako to upravuje článok 27 uvedeného poriadku. Žalobca okrem iného zastáva názor, že napadnuté rozhodnutie porušuje princípy objektívnosti, nestrannosti, rovnosti a zákazu diskriminácie, ako aj princíp kontradiktórnosti a práva obhajovať sa. Žalobca tiež tvrdí, že napadnuté rozhodnutie je nedostatočne odôvodnené a že predstavuje zneužitie právomoci a to z toho dôvodu, že bolo prijaté za účelom dosiahnúť výlučne politické ciele. Nakoniec žalobca uvádza zjavný omyl pokiaľ sa týka posúdenia veci, ktorého sa dopustil Parlament.